CELEX: 22010D0078
Language: el
Date: 2010-06-11 00:00:00
Title: Απόφαση της Μεικτής Επιτροπής του ΕΟΧ αριθ. 78/2010, της 11ης Ιουνίου 2010 , για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

16.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 244/37
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 78/2010
   της 11ης Ιουνίου 2010
   για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
   Εκτιμώντας τα ακόλουθα:
   
               (1)
            
            
               Το πρωτόκολλο 31 της συμφωνίας τροποποιήθηκε με την απόφαση αριθ. 159/2009 της Μεικτής Επιτροπής του ΕΟΧ της 4ης Δεκεμβρίου 2009 (1).
            
         
               (2)
            
            
               Ενόψει της ενσωμάτωσης της νομοθετικής δέσμης για τον Ενιαίο Ευρωπαϊκό Ουρανό στη συμφωνία, και του βασικού ρόλου που θα διαδραματίσει το έργο SESAR στη μελλοντική ανάπτυξη των μέτρων εφαρμογής στον τομέα αυτό, καθώς και ενόψει της συμμετοχής των κρατών της ΕΖΕΣ στη δημόσια χρηματοδότηση του έργου μέσω του 7ου προγράμματος-πλαισίου έρευνας και ανάπτυξης, είναι σκόπιμο να ενθαρρυνθεί η κατάλληλη συνεργασία μεταξύ των συμβαλλόμενων μερών της συμφωνίας σε θέματα που καλύπτονται από τις δραστηριότητες της κοινής επιχείρησης SESAR που θεσπίστηκε με τον κανονισμό (ΕΚ) αριθ. 219/2007 του Συμβουλίου, της 27ης Φεβρουαρίου 2007, για τη σύσταση κοινής επιχείρησης για την ανάπτυξη του ευρωπαϊκού συστήματος νέας γενιάς για τη διαχείριση της εναέριας κυκλοφορίας (SESAR) (2), ώστε να ενθαρρυνθεί η συμμετοχή των ενδιαφερόμενων μερών των κρατών της ΕΖΕΣ στο έργο SESAR.
            
         
               (3)
            
            
               Επομένως, το πρωτόκολλο 31 της συμφωνίας θα πρέπει να τροποποιηθεί, ώστε να καταστεί δυνατή η επέκταση της εν λόγω συνεργασίας,
            
         ΑΠΟΦΑΣΙΖΕΙ:
   Άρθρο 1
   Μετά την παράγραφο 8α του άρθρου 1 (Έρευνα και τεχνολογική ανάπτυξη) του πρωτοκόλλου 31 της συμφωνίας, παρεμβάλλεται η ακόλουθη παράγραφος:
   
      «8β.   Τα συμβαλλόμενα μέρη προωθούν την κατάλληλη συνεργασία μεταξύ των αρμόδιων οργανισμών, ιδρυμάτων και διαφόρων άλλων φορέων στα εδάφη τους, ώστε να ενθαρρυνθεί η συμμετοχή των ενδιαφερόμενων μερών των κρατών της ΕΖΕΣ υπό τους αυτούς όρους με τα κράτη μέλη της ΕΕ στο έργο SESAR, καθώς και στις δραστηριότητες της κοινής επιχείρησης SESAR σύμφωνα με τον βασικό κανονισμό (3).
      Τα κράτη της ΕΖΕΣ συμμετέχουν πλήρως, χωρίς δικαίωμα ψήφου, στην επιτροπή για τον Ενιαίο Ευρωπαϊκό Ουρανό, η οποία επικουρεί την Ευρωπαική Επιτροπή στη διαχείριση, την ανάπτυξη και την εφαρμογή των δραστηριοτήτων της κοινής επιχείρησης SESAR.
   
   Άρθρο 2
   Η παρούσα απόφαση αρχίζει να ισχύει την επόμενη ημέρα της τελευταίας κοινοποίησής της προς τη Μεικτή Επιτροπή του ΕΟΧ στο πλαίσιο του άρθρου 103 παράγραφος 1 της συμφωνίας (4).
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 11 Ιουνίου 2010.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
      
   
   
      (1)  ΕΕ L 62 της 11.3.2010, σ. 65.
   
      (2)  ΕΕ L 64 της 2.3.2007, σ. 1.
   
      (3)  32007 R 0219: Κανονισμός (ΕΚ) αριθ. 219/2007 του Συμβουλίου της 27ης Φεβρουαρίου 2007 για τη σύσταση κοινής επιχείρησης για την ανάπτυξη του ευρωπαϊκού συστήματος νέας γενιάς για τη διαχείριση της εναέριας κυκλοφορίας (SESAR) (ΕΕ L 64 της 2.3.2007, σ. 1).»
   
      (4)  Δεν έχουν αναφερθεί συνταγματικές απαιτήσεις.